Пирекс
Стъклото „Пирекс“ е открито през 1915 г. и започва да се произвежда от "Corning Incorporated Works". По състав е бор-силикатно стъкло с уникални свойства. В състава влизат следните оксиди:SiO2=80,6%,B2O3=13,0%, Na2O=4,0%, AI2O3=2,3%. Пирексът намира широко приложение в много области. Поради своите отлични физико-механични свойства - нисък коефициент на температурно разширение, висока прозрачност, много добра химична устойчивост и др. - се използва за направа на широка гама изделия: лабораторна апаратура, термоустойчиви съдове, лещи за телескопи, кинескопи и др. Химическите му свойства са също толкова впечатляващи. Устойчиво е на вода, киселини, основи и други реагенти в много по-голяма степен от обикновеното стъкло. Лабораторната стъклария се произвежда предимно от този вид стъкло. Чистотата на продуктите получени в дестилационна уредба, направена от Пирекс, се конкурира само от същата направена от платина. Огледалото на най-големия оптичен рефлекторен телескоп в обсерваторията Паломар е изработено от Пирекс.

Търговски марки на САЩ
Прозрачни материали
Съединения на бора
Стъкло
Оптика